Diari Oficial de la Generalitat Valenciana


Sumari del DOGV 6540, del 10-06-2011 (2011/6719)

RESOLUCIÓ de 25 de maig de 2011, de la Conselleria de Cultura i Esport, per la qual s'integren en la Xarxa de Biblioteques Especialitzades i Centres de Documentació de la Comunitat Valenciana les Biblioteques Especialitzades de la Generalitat Valenciana (BEGV).
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6719


Data del document
:   25-05-2011

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * biblioteca
    * centre de documentació
    * xarxa d'informació
    * sistema d'informació
    * legislació

RESOLUCIÓ de 25 de maig de 2011, de la Conselleria de Cultura i Esport, per la qual s'integren en la Xarxa de Biblioteques Especialitzades i Centres de Documentació de la Comunitat Valenciana les Biblioteques Especialitzades de la Generalitat Valenciana (BEGV). [2011/6719]  
La Generalitat gaudeix de competències en matèria de biblioteques, de conformitat amb el que disposen l'article 148.1.15 de la Constitució Espanyola i l'article 49.6 de l'Estatut d'Autonomia de la Comunitat Valenciana; d'altra banda, la Generalitat ha assumit totes les funcions en matèria de biblioteques d'interés per a la Comunitat mitjançant el Reial Decret 3066/1983, de 13 d'octubre.  
Mitjançant la Llei 4/2011, de 23 de març, de la Generalitat, de Biblioteques de la Comunitat Valenciana, s'estructura el Sistema Bibliotecari Valencià, dins del qual s'integren, entre d'altres, les biblioteques especialitzades i els centres de documentació dependents de les entitats i institucions públiques de la Comunitat Valenciana; el capítol VI del títol II regula la Xarxa de Biblioteques Especialitzades i Centres de Documentació de la Comunitat Valenciana.   
La disposició transitòria tercera de l'esmentada Llei 4/2011 estableix que mitjançant una resolució de la conselleria competent en matèria de biblioteques s'integraran en la Xarxa de Biblioteques Especialitzades i Centres de Documentació de la Comunitat Valenciana les biblioteques especialitzades i els centres de documentació dependents de les entitats i institucions públiques de la Generalitat que, fins a la data d'entrada en vigor d'aquella Llei, es troben integrades de facto en les Biblioteques Especialitzades de la Generalitat Valenciana (BEGV).  
En virtut d'això, resolc:  
Integrar en la Xarxa de Biblioteques Especialitzes i Centres de Documentació de la Comunitat Valenciana les biblioteques especialitzades i els centres de documentació dependents de les entitats i institucions públiques de la Generalitat relacionades en l'annex I.  
Contra la present resolució, que posa fi a la via administrativa, s'hi podrà interposar potestativament un recurs de reposició davant del mateix òrgan que l'ha dictat, en el termini d'un mes comptat des de l'endemà de la publicació, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 25 de maig de 2011.- La consellera de Cultura i Esport: Trinidad María Miró Mira.  
  
  
Annex I  
  
Unitat de Documentació General de Presidència  
Servici de Bases de Dades del Diari Oficial de la Comunitat Valenciana  
Centre de Documentació de l'Institut Valencià d'Estadística  
Servici de Documentació i Publicacions de la Conselleria d'Infraestructures i Transports  
Centre de Documentació de Teatres de la Generalitat  
Biblioteca de l'Institut Valencià de Cinematografia Ricardo Muñoz Suay  
Centre de Documentació de Sociologia de les Llengües  
Biblioteca de la Direcció General de Patrimoni Artístic  
Biblioteca de l'Institut Valencià d'Art Modern (IVAM)  
Biblioteca del Museu de Belles Arts de València   
Biblioteca de l'Arxiu del Regne de València  
Biblioteques dels Centres de Formació, Innovació i Recursos Educatius (CEFIRE)  
Unitat de Documentació del Servici de Relacions Institucionals de la Conselleria de Sanitat  
Centre de Documentació de l'Escola Valenciana d'Estudis per a la Salut  
Servici d'Informació Tecnològica, Patents i Marques de l'Institut de la Petita i Mitjana Indústria de la Generalitat Valenciana (IMPIVA)  
  
Biblioteca del Servici d'Estudis Agraris i Comunitaris de la Conselleria de Agricultura, Pesca i Alimentació  
Centre d'Informació i Documentació Ambiental de la Comunitat Valenciana (CIDAM)   
Centre de Documentació de la Conselleria de Benestar Social   
Biblioteques de la Direcció General de la Dona   
Biblioteca de les Corts Valencianes   
Centre de Documentació de l'IVAJ. GVA JOVE  
Biblioteca de la Sindicatura de Comptes de la Comunitat Valenciana  
Biblioteca de l'Acadèmia Valenciana de la Llengua   
Centre de Documentació de l'Agència Valenciana del Turisme   
Biblioteca de la Conselleria d'Indústria, Comerç i Innovació   
Centre de Documentació del Consell Valencià de Cultura (CVC)   
Alt Consell Consultiu en Investigació, Desenvolupament i Innovació de la Presidència de la Generalitat   
Centre de Documentació de l'Institut Valencià de Seguretat i Salut en el Treball (INVASSAT)